બસોના બહિષ્કારની એક દિવસની સફળતા પછી એ નિયમસર ચાલુ રાખવા માટે ચર્ચમાં સમિતિ રચવામાં આવી અને પ્રમુખ તરીકે એક નવા અને ઉત્સાહી યુવાનની વરણી થઈ. જેને આજે સમગ્ર વિશ્વ માર્ટીન લ્યુથર કિંગ તરીકે ઓળખે છે. 1964માં શાંતિ માટેનુ નોબેલ પ્રાઈઝ મેળવનાર આ પ્રતિભાને અહીં પ્રથમ તક મળી. આ બહિસ્કાર 381 દિવસ ચાલ્યો. કેટલાક ટેક્ષીમાં તો કેટલાંક સાઈકલ ઉપર અને વીસ વીસ માઈલ સુધી ચાલીને જનારા પણ લગભગ ચાલીસ હજાર જેટલા લોકો હતા. બસ ટ્રાન્સપોર્ટ કંપનીઓ આર્થિક રીતે ભાંગવા લાગી કારણ કે પંચોતેર ટકા ઉતારૂઓ કાળા વર્ગના હતા. અંતે કાયદો બદલાયો અને એનો ખરો યશ રોઝા પાર્કસની પવિત્ર નિષ્ઠાને મળે છે.